Я доўгі час распазнаваў пакліканне. З малых гадоў мяне выхоўвалі ў веры бабуля і дзядуля, у мяне было добрае рэлігійнае выхаванне. І аднойчы я трапіў у духоўную семінарыю на дзень адкрытых дзвярэй, калі клерыкі, святары і пробашч давалі свае сведчанні. І дзякуючы ўсяму гэтаму, калі я скончыў школу, хоць і доўга вагаўся, зразумеў, што пайду навучацца менавіта ў духоўную семінарыю. Бо гэта сапраўды маё. Я зразумеў, што на гэтым месцы Бог мяне хоча бачыць, і тут я буду шчаслівы.